એનો સ્વભાવ એટલો શંકાશીલ હતો કે હું કોઈને સાથે હસીને વાત પણ ના કરી શકતી, બારી પર ઉભેલી જોઈને પણ એ ભડકી ઉઠતો… અડોસ-પડોસમાં પણ મને એ સંબંધ ના રાખવા દેતો… ક્યારેક જો બહાર ગયા હોઈએ તો મારે નજર નીચી રાખીને જ ફરવાનું… માર્કેટમાં કામથી ગઈ હોય અને જો ભીડ હોય તો આવતા સહેજ મોડું થાય ત્યારે મારે ના સાંભળવાનું સાંભળવું પડતું… એના ફ્રેન્ડ્સ ઘરે આવ્યા હોય એની સામે મને અપમાનિત કરે અને બધા મારી મજાક કરી હસવા લાગે.